Милош Обилић (Јован Суботић)/29
ОСМИ ПРИЗОР

ЧАСНИК (један с белим знамењем машућ’за онима што малочас прођоше): 
Стојте! Мир је! Све је већ у реду! 
(Они се врате.)
ЧАСНИК: 
Цар им своју реч заложи свету 
Да ће посећ’ Бранковића Вука 
Ако изиђе да Милош крив није!
ЈЕДАН ОД ВОЈНИКА: 
То је право! Тако треба 
Сад хајдемо браћи!
СВИ:
Хајдмо! Хајдмо!
(Оду.)
БРАНКОВИЋ: 
Прва бура пређе. Где сам Боже?
У немиру залутах у стану.
(Окреће се.)
То је табор Срђе Злопоглеђе.
(Гледи на страну.)
Ко то иде? То је од мојих један!

Милош Обилић (Јован Суботић)